text: শেফালী জারীওয়ালা (; জন্ম: ১৫ ডিসেম্বর ১৯৮২) হলেন একজন বলিউড অভিনেত্রী, যিনি বেশ কয়েকটি ইংরেজি এবং হিন্দি ভাষার সঙ্গীত ভিডিও এবং বলিউড চলচ্চিত্রে অভিনয় করেছেন। তিনি একটি বিখ্যাত সঙ্গীত ভিডিও কাঁটা লাগায় নৃত্য পরিবেশনের মাধ্যমে জনপ্রিয়তা অর্জন করেন। তিনি ২০০৪ সালে একটি বলিউড চলচ্চিত্র মুঝসে শাদী করোগীতে বিজলি চরিত্রে অভিনয় করেছেন। পরবর্তীতে তিনি তার প্রেমিক পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫-এ অংশগ্রহণ করেন। ২০১৮ সালে, তিনি এএলটি বালাজির ওয়েব সিরিজ বেবি কাম না-এ মূখ্য নারী চরিত্রে অভিনয় করেছেন। ২০১৯ সালে, তিনি কালারসে সম্প্রচারিত জনপ্রিয় আপাতবাস্তব অনুষ্ঠান বিগ বসের ১৩তম আসরে একজন প্রতিযোগী হিসেবে অংশগ্রহণ করেন।
  
  প্রারম্ভিক জীবন 
  শেফালী কালিম্পংয়ের সেন্ট জোসেফ'স কনভেন্ট থেকে তার স্কুল জীবনের পড়াশোনা করেছিলেন। ২০০৫ সালে, তিনি সরদার প্যাটেল ইনস্টিটিউট অফ টেকনোলজি থেকে তথ্য প্রযুক্তিতে স্নাতক ডিগ্রি অর্জন করেন। তিনি প্রকৌশল বিষয়ে পড়াশোনার সময় সংগীত অ্যালবামে কাজ করার সুযোগ পেয়েছিলেন এবং তখনই তিনি আইটি ক্ষেত্রকে নিজের ক্যারিয়ার হিসেবে না বেছে মডেলিংকে বেছে নিয়েছেন।
  
  ব্যক্তিগত জীবন 
  শেফালী জারীওয়ালা সংগীতশিল্পী হরমিত সিংয়ের সাথে বিবাহবন্ধনে আবদ্ধ হয়েছিলেন, কিন্তু ২০০৯ সালে তিনি তার স্বামীর সাথে প্রকাশ্য বিবাহ বিচ্ছেদে জড়িত পড়েন। অতঃপর ২০১৪ সালে, তিনি অভিনেতা পরাগ তেয়াগীর সাথে বিবাহ বন্ধনে আবদ্ধ হন।
  
  কর্মজীবন 
  শেফালি ২০০২ সালে ভিডিও অ্যালবাম "কাঁটা লাগা"তে একটি নৃত্য প্রদর্শনের জন্য খ্যাতি অর্জন হয়েছিলেন। অতঃপর তিনি সকলের কাছে "থং মেয়ে" হিসেবে পরিচিতি পেয়েছিলেন। "কাঁটা লাগা"-এরপপর তিনি প্রায় ১০–১৫টি গানের অ্যালবামে কাজ করেছেন। ২০০৪ সালে, তিনি সালমান খান এবং অক্ষয় কুমার অভিনীতমুজসে শাদি করোগি চলচ্চিত্রে একটি বিশেষ চরিত্রে অভিনয় করেছেন। ২০১২ সালে, তিনি তার প্রেমিক, পরাগ তেয়াগীর সাথে স্টার প্লাসে প্রচারিত জনপ্রিয় নৃত্যানুষ্ঠান নাচ বলিয়ে ৫-এ প্রতিযোগিতা করেছেন, যেখানে তারা ৭ম স্থান অধিকার করেছেন।[ উদ্ধৃতি প্রয়োজন ]
  
  অভিনয়ের তালিকা
  
  টেলিভিশন
  
  চলচ্চিত্র
  
  সঙ্গীত এবং সঙ্গীত ভিডিও
  
  তথ্যসূত্র
  
  বহিঃসংযোগ 
   
   
   
   
  
  বিষয়শ্রেণী:১৯৮২-এ জন্ম
  বিষয়শ্রেণী:বিগ বসের প্রতিযোগী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:গুজরাটি চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:গুজরাতি ব্যক্তি
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় মহিলা নৃত্যশিল্পী
title: শেফালী জারীওয়ালা